Ο Τελευταίος Μαχητής του Ανέμου

Ο Τελευταίος Μαχητής του Ανέμου (πρωτότυπος τίτλος: The Last Airbender) είναι αμερικάνικη ταινία επιστημονικής φαντασίας σε σκηνοθεσία και σενάριο από τον Μ. Νάιτ Σιάμαλαν. Βασίζεται στον πρώτο κύκλο της σειράς κινουμένων σχεδίων Άβαταρ: Ο Τελευταίος Μαχητής του Ανέμου, η οποία δημιουργήθηκε από τους Μάικλ Τάντε ΝτιΜάρτινο και Μπράιαν Κονιέτζκο. Πρωταγωνιστούν οι Νόα Ρίνγκερ, Ντεβ Πάτελ, Νίκολα Πελτζ, Τζάκσον Ράθμπον, Σάουν Τουμπ, Άασιφ Μάντβι και Κλιφ Κέρτις. Η πλοκή ακολουθεί τον Άανγκ, έναν νεαρό Άβαταρ που πρέπει να καταφέρει να δαμάσει και τα τέσσερα στοιχεία της φύσης, τον αέρα, το νερό, την φωτιά και την γη και να αποκαταστήσει την ισορροπία στον κόσμο όσο εμποδίζει το Έθνος της Φωτιάς να κατακτήσει τις Φυλές του Νερού και το Βασίλειο της Γης.

Η ανάπτυξη της ταινίας ξεκίνησε τον Ιανουάριο του 2007, ενώ το κάστινγκ και η προ-παραγωγή έλαβαν μέρος το 2008. Η κύρια φωτογραφία ξεκίνησε τον Μάρτιο του 2009 και ολοκληρώθηκε τον Σεπτέμβριο στην Πενσυλβάνια. Η μετα-παραγωγή ξεκίνησε τον Αύγουστο και χρειάστηκε πολλούς μήνες για να ολοκληρωθεί λόγω της μεγάλης χρήσης οπτικών εφέ στην ταινία. Το όνομα Άβαταρ αφαιρέθηκε από τον τίτλο για να μην υπάρξει μπέρδεμα με την ταινία του 2009 Avatar του Τζέιμς Κάμερον.

Ο Τελευταίος Μαχητής του Ανέμου έκανε πρεμιέρα στη Νέα Υόρκη στις 30 Ιουνίου του 2010 και κυκλοφόρησε στις Ηνωμένες Πολιτείες Αμερικής στην 1η Ιουλίου, από την Paramount Pictures. Στην Ελλάδα κυκλοφόρησε στις 28 Οκτωβρίου του 2010. Η ταινία έλαβε υψηλά αρνητικά σχόλια από τους κριτικούς και τους θαυμαστές, κυρίως λόγω της πλοκής, των ερμηνειών, και του γεγονότος πως οι περισσότεροι Ασιάτες χαρακτήρες της σειράς υποδύθηκαν από μη-Ασιάτες ηθοποιούς. Θεωρείται από πολλούς μία από τις χειρότερες ταινίες όλων των εποχών. Έχοντας κόστος παραγωγής $150 εκατομμυρίων, η ταινία εισέπραξε $319.7 εκατομμύρια παγκοσμίως. Οι δύο προγραμματισμένες συνέχειες της ταινίας, οι οποίες θα βασίζονταν στον δεύτερο και στον τρίτο κύκλο της σειράς, αντίστοιχα, ακυρώθηκαν λόγω των αρνητικών κριτικών και της απογοητευτικής επίδοσής της στο box office. Παρόλα αυτά, μια ακόμα προσαρμογή ζωντανής δράσης έκανε πρεμιέρα στο Netflix το 2024 στην μορφή μιας τηλεοπτικής σειράς.

 Πλοκή 

Η ιστορία αρχίζει με τη Κατάρα και τον αδερφό της, Σόκκα, να ανακαλύπτουν ένα παγόβουνο, όπου για 100 χρόνια βρίσκεται ο Άανγκ και ο Άππα, ο ιπτάμενος βίσονας του. Αυτό τραβάει την προσοχή του Ζούκο, εξορισμένου πρίγκιπα της Φυλής της Φωτιάς (η φυλή, η οποία άρχισε τον πόλεμο 100 χρόνια πριν την αρχή της ιστορίας), ο οποίος πρέπει να πιάσει τον Αβατάρ (Άανγκ). Τον βοηθά ο Άιρο. Ο Άανγκ παραδίνεται, αλλά αργότερα ξεφεύγει από το καράβι. Μαζί με το Σόκκα και τη Κατάρα, καθώς και τους Άππα και Μόμο (λεμούριος του Άανγκ) ξεσηκώνουν το Βασίλειο της Γης. Φτάνουν στο Βόρειο Ναό του Αέρα, όπου οι μάγοι φωτιάς πιάνουν τον Άανγκ και τον παραδίδουν στο ναύαρχο Ντζάο, ο οποίος και αυτός θέλει να πιάσει τον Άανγκ. Ο Ζούκο μεταφιεσμένος σε Μπλέ Μάσκα, απελευθερώνει τον Άανγκ. Ο Ντζάο προσπαθεί να σκοτώσει το Ζούκο, αλλά αυτός μένει ζωντανός. Χάρη στη βοήθεια του θείου του, Άιρο, ο οποίος δέχεται την πρόταση του Ντζάο για να τον βοηθήσει να καταβάλει τη Βόρεια Φυλή του Νερού (στο Βόρειο Πόλο), καταφέρνει να φτάσει στο Βόρειο Πόλο και να πιάσει τον Αβατάρ, όταν αυτός αυτοσυγκεντρώνεται. Αρχίζει η πολιορκία της Βόρειας Φυλής του Νερού. Ο Ντζάο θέλει να σκοτώσει το πνεύμα του Φεγγαριού, για να κάνει αδύνατους τους μάγους νερού. Ο Άανγκ ξυπνά, και αντιμετωπίζει το Ζούκο. Την κρίσιμη στιγμή, η Κατάρα γεμίζει με νερό το Ζούκο και το κάνει πάγο. Ο Ντζάο πεθαίνει, αλλά σκοτώνει και το πνεύμα του Φεγγαριού. Η πριγκίπισσα Γιούι, η οποία στη παιδική ηλικία κατάφερε να μείνει στη ζωή χάρη στο πνεύμα, μπαίνει στην Όαση των Πνευμάτων και γυρίζει τη ζωή της στο πνεύμα του Φεγγαριού. Η ιστορία τελείωνει με τον Οζάι, Λόρδο της Φωτιάς, να διατάζει την κόρη του, Αζούλα, να εμποδίσει τον Αβατάρ να μάθει τη μαγεία της γης και της φωτιάς πριν τον ερχομό του κομήτη του Σόζιν (πέφτει σε 3 χρόνια, σύμφωνα με την ιστορία).

 Ηθοποιοί και χαρακτήρες 

μικρογραφία|278x278εσ|Οι βασικοί χαρακτήρες της ταινίας και οι αντίστοιχες εκδοχές τους στην σειρά κινουμένων σχεδίων (από πάνω προς τα κάτω): Ο Άανγκ, ο Ζούκο, η Κατάρα και ο Σόκκα
 Νόα Ρίνγκερ ως Άβαταρ Άανγκ
 Τζάκσον Ράθμπον ως Σόκκα
 Νίκολα Πελτζ ως Κατάρα
 Ντεβ Πάτελ ως Ζούκο
 Σάμμερ Μπίσιλ ως Αζούλα
 Άασιφ Μάντβι ως Ζάο
 Σάουν Τουμπ ως Άιρο
 Κλιφ Κέρτις ως Άρχοντας της Φωτιάς Οζάι
 Τζέσικα Άντρες ως Σούκι
 Σέισελ Γκάμπριελ ως Πριγκίπισσα Γιούε

 Μέλλον 

Η ταινία Ο Τελευταίος Μαχητής του Ανέμου θα αποτελούσε το πρώτο μέρος της ομώνυμης τριλογίας. Λόγω των αρνητικών κριτικών της ταινίας, δεν θα βγει κάποιο sequel. 

Κριτική

Η ταινία γνώρισε αρνητικές κριτικές. Μάλιστα, τον Φεβρουάριο του 2011, στην 31η Απονομή των Χρυσών Βατόμουρών, ήταν υποψήφια σε 9 κατηγορίες. Τελικά κατέκτησε την πρώτη θέση σε 5 από αυτές: της χειρότερης ταινίας, του χειρότερου σεναρίου, της χειρότερης σκηνοθεσίας, του χειρότερου δεύτερου ανδρικού ρόλου για τον Τζάκσον Ράθμποουν και της χειρότερης χρήσης τρισδιάστατων εφέ.

 Βραβεία και υποψηφιότητες 

 Βραβείο Έτος Κατηγορία Αποτέλεσμα Καστ Teen Choice Awards2010 Choice Summer: Movie International Film Music Critics Association Awards Film Music Composition of the Year for Flow Like Water Τζέιμς Νιούτον Χόβαρντ Best Original Score for a Fantasy/Science Fiction/Horror film Young Artist AwardBest Performance in a Feature Film (Leading Young Actor)  Νόαχ ΡίντζερBest Performance in a Feature Film (Supporting Young Actress)  Σέισελ Γκάμπριελ Χρυσά Βατόμουρα Worst Picture  Worst Director  Μ. Νάιτ ΣιάμαλανWorst Supporting Actor  Ντέβ Πάτελ  Τζάκσον Ράθμποουν  Worst Supporting Actress  Νίκολα Πέλτζ Worst Screenplay  Μ. Νάιτ Σιαμαλάν Worst Screen Couple/Ensemble  Όλοι Worst Prequel, Remake, Rip-Off or Sequel  Worst Eye-Gouging Mis-Use of 3D 

 Παραπομπές 

 Εξωτερικοί σύνδεσμοι 

 Επίσημη ιστοσελίδα  


Κατηγορία:Αμερικανικές ταινίες
Κατηγορία:Ταινίες του 2010
Κατηγορία:Άβαταρ: Ο Τελευταίος Μαχητής του Ανέμου
Κατηγορία:Ταινίες παραγωγής Nickelodeon Movies
Κατηγορία:Αγγλόφωνες ταινίες
Κατηγορία:Ταινίες γυρισμένες στη Γροιλανδία
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες γυρισμένες στην Πενσυλβάνια
Κατηγορία:Αμερικανικές 3D ταινίες
Κατηγορία:Ταινίες με μουσική σύνθεση Τζέιμς Νιούτον Χάουαρντ